ประกาศธนาคารแห่งประเทศไทยที่ สรข. 9 /2559เรื่อง การจัดส่งข้อมูลเพื่อการจัดทําสถิติดุลการชําระเงินและฐานะการลงทุนระหว่างประเทศ-------------------------------------------------อื่นๆ - 1.เหตุผลในการออกประกาศ ตามที่ธนาคารแห่งประเทศไทยได้อนุญาตให้ภาคเอกชนที่มีถิ่นที่อยู่ในประเทศทําธุรกรรมการลงทุนในต่างประเทศและธุรกรรมที่เกี่ยวข้องกับการมีสินทรัพย์และหนี้สินกับผู้มีถิ่นที่อยู่ในต่างประเทศได้กว้างขวางมากขึ้น ทําให้ภาคเอกชนมีทางเลือกในการลงทุนในต่างประเทศได้หลากหลายขึ้น สามารถสร้างผลตอบแทนจากการลงทุน และกระจายความเสี่ยงได้ดีขึ้น ดังนั้น ธนาคารแห่งประเทศไทยจึงจําเป็นต้องสํารวจข้อมูลต่าง ๆ ซึ่งได้แก่ ข้อมูลการทําธุรกรรมลงทุนระหว่างประเทศ การมีสินทรัพย์และหนี้สินกับต่างประเทศ การกู้ยืมจากต่างประเทศ รวมทั้งการมีสินเชื่อการค้ากับต่างประเทศ เพื่อให้ประเทศไทยมีข้อมูลการเงินและการลงทุนระหว่างประเทศที่ครบถ้วน สามารถนําไปจัดทําและเผยแพร่ข้อมูลสถิติดุลการชําระเงิน และฐานะการลงทุนระหว่างประเทศได้ถูกต้องตามมาตรฐานสากล นอกจากนี้ ยังสามารถนําข้อมูลมาใช้ประโยชน์แก่ทั้งภาครัฐ และภาคเอกชน เพื่อใช้ในการประเมินฐานะการเงินของประเทศ วิเคราะห์วางแผน ดูแลเสถียรภาพระบบการเงินของประเทศ และกําหนดนโยบายทางเศรษฐกิจของประเทศได้อย่างเหมาะสม ธนาคารแห่งประเทศไทยได้ปรับปรุงประกาศฉบับนี้ให้มีความยืดหยุ่นมากขึ้นในการเลือกกลุ่มตัวอย่าง รวมทั้งปรับปรุงเอกสารแนบประกาศให้มีความทันสมัย สอดคล้องกับสภาพการณ์ในปัจจุบัน และตัดทอนข้อมูลที่ไม่จําเป็นออกจากแบบสํารวจอื่นๆ - 2.อํานาจตามกฎหมาย อาศัยอํานาจตามความในมาตรา 10 แห่งพระราชบัญญัติธนาคารแห่งประเทศไทยพุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551 ธนาคารแห่งประเทศไทยจึงออกหลักเกณฑ์และเงื่อนไขให้บุคคลซึ่งทําธุรกรรมที่เกี่ยวข้องกับการเงินและการลงทุนระหว่างประเทศถือปฏิบัติตามที่กําหนดในประกาศนี้อื่นๆ - 3.ยกเลิก ประกาศธนาคารแห่งประเทศไทย ที่ สรข. 3/2554 เรื่อง การจัดส่งข้อมูลเพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 9 มีนาคม 2554อื่นๆ - 4.ขอบเขตการบังคับใช้ ประกาศบับนี้ให้ใช้บังคับกับบุคคลซึ่งทําธุรกรรมที่เกี่ยวข้องกับการเงินและการลงทุนระหว่างประเทศ ตามที่กําหนตในประกาศนี้อื่นๆ - 5.เนื้อหา 5.1 ในประกาศฉบับนี้ "บุคคลธรรมดาผู้มีถิ่นที่อยู่ในประเทศ" หมายถึง บุคคลธรรมดาที่มีภูมิลําเนาในประเทศไทย "นิติบุคคลผู้มีถิ่นที่อยู่ในประเทศ" หมายถึง (1) นิติบุคคลที่ตั้งอยู่ในประเทศไทย และให้หมายรวมถึงสาขาหรือสํานักงานตัวแทนที่ประกอบธุรกิจในประเทศไทยของนิติบุคคลที่จัดตั้งขึ้นตามกฎหมายต่างประเทศด้วย (2) ห้างหุ้นส่วน หรือกิจการร่วมค้า ที่ประกอบธุรกิจในประเทศไทย "ผู้มีถิ่นที่อยู่ในต่างประเทศ" หมายถึง (1) บุคคลธรรมดาที่มีภูมิลําเนาในประเทศอื่นนอกประเทศไทย (2) นิติบุคคลที่ตั้งอยู่ในประเทศอื่นนอกประเทศไทย และให้หมายรวมถึงสาขาหรือสํานักงานตัวแทนที่ประกอบธุรกิจในต่างประเทศของนิติบุคคลที่จัดตั้งขึ้นตามกฎหมายไทยด้วย (3) บุคคลอื่นใดที่มิใช่บุคคลธรรมตาผู้มีถิ่นที่อยู่ในประเทศ หรือนิติบุคคลผู้มีถิ่นที่อยู่ในประเทศ "การลงทุนในกิจการโดยผู้ลงทุนจากต่างประเทศ" หมายถึง การที่ผู้มีถิ่นที่อยู่ในต่างประเทศถือครองหุ้นสามัญ หรือหุ้นบุริมสิทธิที่มีสิทธิออกเสียง หรือร่วมลงทุนในกิจการในประเทศไทย หรือการจัดตั้งสํานักงานสาขาหรือตัวแทนในประเทศไทย "การลงทุนในกิจการที่ต่างประเทศ" หมายถึง การที่บุคคลธรรมดาผู้มีถิ่นที่อยู่ในประเทศ หรือนิติบุคคลผู้มีถิ่นที่อยู่ในประเทศถือครองหุ้นสามัญ หรือหุ้นบุริมสิทธิที่มีสิทธิออกเสียงหรือร่วมลงทุนในกิจการในต่างประเทศ หรือการจัดตั้งสํานักงานสาขาหรือตัวแทนในต่างประเทศ "สินทรัพย์ต่างประเทศ" หมายถึง สินทรัพย์ทางการเงิน เช่น เงินสดและเงินฝากเงินให้กู้ยืมสินเชื่อการค้า ตราสารทุน ตราสารหนี้ สัญญาตราสารอนุพันธ์ สินทรัพย์หรือสิทธิเรียกร้องอื่น ที่บุคคลธรรมดาผู้มีถิ่นที่อยู่ในประเทศ หรือนิติบุคคลผู้มีถิ่นที่อยู่ในประเทศมีสิทธิเรียกร้องต่อผู้มีถิ่นที่อยู่ในต่างประเทศ "หนี้สินต่างประเทศ" หมายถึง ภาระหนี้สินทางการเงิน เช่น เงินรับฝาก เงินกู้ยืมสินเชื่อการค้า ตราสารทุน ตราสารหนี้ สัญญาตราสารอนุพันธ์ หนี้สินหรือภาระผูกพันอื่น ๆ ที่บุคคลธรรมดาผู้มีถิ่นที่อยู่ในประเทศ หรือนิติบุคคลผู้มีถิ่นที่อยู่ในประเทศมีต่อผู้มีถิ่นที่อยู่ในต่างประเทศ 5.2 ให้บุคคลธรรมดาผู้มีถิ่นที่อยู่ในประเทศและนิติบุคคลผู้มีถิ่นที่อยู่ในประเทศ จัดทําและส่งข้อมูลให้แก่ธนาคารแห่งประเทศไทย เมื่อได้รับแจ้งให้จัดทําและส่งข้อมูล ดังนี้ 5.2.1 ให้บุคคลธรรมดาผู้มีถิ่นที่อยู่ในประเทศและนิติบุคคลผู้มีถิ่นที่อยู่ในประเทศที่มิใช่ธนาคาร จัดทําและส่งข้อมูลหนี้สินต่างประเทศ ณ วันสิ้นไตรมาส ตาม "แบบสํารวจ 42 : ข้อมูลหนี้สินต่างประเทศของภาคเอกขนที่มิใช่ธนาคาร" รายไตรมาส ที่แนบท้ายประกาศนี้ ภายใน 1 เดือนนับแต่วันสิ้นไตรมาส 5.2.2 ให้บุคคลธรรมดาผู้มีถิ่นที่อยู่ในประเทศและนิติบุคคลผู้มีถิ่นที่อยู่ในประเทศซึ่งมีการส่งออกหรือนําเข้าสินค้าในช่วงเวลา 1 ปีปฏิทิน จัดทําและส่งข้อมูลการชําระค่าสินค้าและยอดคงค้างสินเชื่อการค้าต่างประเทศ ตาม "แบบสํารวจ 44 : ข้อมูลการชําระค่าสินค้าและยอดคงค้างสินเชื่อการค้าต่างประเทศ" รายปี ที่แนบท้ายประกาศนี้ ภายใน 5 เดือน นับแต่วันสิ้นปีปฏิทิน 5.2.3 ให้นิติบุคคลผู้มีถิ่นที่อยู่ในประเทศซี่งทําธุรกรรมเกี่ยวข้องกับการเงินและการลงทุนระหว่างประเทศ จัดทําและส่งข้อมูลการลงทุนในกิจการโดยผู้ลงทุ่นจากต่างประเทศ ณ วันสิ้นไตรมาสตาม "แบบสํารวจ 46 : ข้อมูลฐานะการลงทุนระหว่างประเทศ" รายไตรมาส ที่แนบท้ายประกาศนี้ภายใน 45 วัน นับแต่วันสิ้นไตรมาส 5.2.4 ให้บุคคลธรรมดาผู้มีถิ่นที่อยู่ในประเทศและนิติบุคคลผู้มีถิ่นที่อยู่ในประเทศซึ่งทําธุรกรรมเกี่ยวข้องกับการเงินและการลงทุนระหว่างประเทศ จัดทําและส่งข้อมูลการลงทุนในกิจการที่ต่างประเทศและข้อมูลสินทรัพย์ต่างประเทศ ณ วันสิ้นไตรมาส ตาม "แบบสํารวจ 46 : ข้อมูลฐานะการลงทุนระหว่างประเทศ" รายไตรมาส ที่แนบท้ายประกาศนี้ ภายใน 45 วัน นับแต่วันสิ้นไตรมาส 5.3 ในกรณีที่บุคคลธรรมดาผู้มีถิ่นที่อยู่ในประเทศและนิติบุคคลผู้มีถิ่นที่อยู่ในประเทศไม่จัดส่งข้อมูลตามหลักเกณฑ์และเงื่อนไขที่กําหนดตามข้อ 5.2 โดยบุคคลดังกล่าวมีเหตุจําเป็นอันสมควรและได้ขอผ่อนผันการจัดส่งข้อมูล ธนาคารแห่งประเทศไทยอาจพิจารณาผ่อนผันได้ตามที่เห็นสมควรอื่นๆ - 6.วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันถัดจากวันประกาศในราขกิจจานุเบกษาเป็นตันไปผู้มีอํานาจลงนาม - ประกาศ ณ วันที่ 14 กันยายน 2559 (นายวิรไท สันติประภพ)ผู้ว่าการธนาคารแห่งประเทศไทย